Sandberg pendler 3.160 kilometer hver dag
Sandberg hadde tatt seg fri på oppstartsdagen mandag av hensyn til familien. Men fra tirsdag kommer han til å pendle mellom hjemmet i Senja og Radisson Blu i Nydalen i Oslo hver eneste dag, skriver Adresseavisen. - Jeg tar første fly klokka 6.40 fra Bardufoss, så tar jeg siste flyet hjem 20.45. Det er ikke så enkelt når man bor på Senja, men jeg har vært altfor mye borte i det siste. Dessuten opereres kona torsdag, og det er vanskelig å klare alt selv når man går med gips. Men det er sikkert noen som er kritisk til pendlingen, sier nestlederen. PROTOKOLL: Har du lang pendlervei? Fortell oss om din reisevei. Han sier det sikkert finnes kritiske røster også innad i partiet, men understreker at dagpendlingen er avklart. Forhandlingene med Høyre, KrF og Venstre om et regjeringssamarbeid startet mandag. Sandberg sier det kan ta alt én og tre uker for å avklare hvilke av de fire partiene som går videre til formelle regjeringsforhandlinger. På mandagens møte diskuterte partilederne hvordan de vil legge opp forhandlingsprosessen og hvilke politiske saker som er viktige for de ulike partiene å avklare først. Sandberg tror både Lofoten, samferdsel og innvandring og asyl er temaer som kan bli ekstra vanskelige. Sandberg er én av totalt tre Frp-representanter på møtene. Partileder Siv Jensen og nestleder Ketil Solvik Olsen er de to andre.
Hver dag mens Høyre, Frp, KrF og Venstre skal forhandle om et regjeringssamarbeid, skal Frps Per Sandberg pendle 3.160 kilometer mellom Senja og Nydalen.